# data[].attributes.body
Hola! Em dic Ivanna Macià i Gibert, sóc de Calella del Maresme, he nascut i viscut tota la meva vida aquí. Em defineixo com una noia agradable, treballadora, sensible i molt empàtica. ✨

PUNTS FORTS

Considero que tinc molt bona actitud en vers la diversitat, la meva sensiblitat general provoca que pugui empatitzar de manera molt profunda amb moltes situacions diverses i penso que es molt bona oportunitat per aprofitar aquesta qualitat. D’altra banda sóc una persona molt optimista i sempre busco solucions a qualsevol situació que m’enfronti en termes educatius, sempre hi ha una millor opció o una més inclusiva i adaptada. També sóc una persona molt creativa, m’agrada dissenyar entorns educatius inclusius, crear materials didàctics adaptats a tot tipus de situacions.

PUNTS FEBLES

D’altra banda, tinc dificultats a l’hora d'avaluar a  l’alumnat, això ve donat d’una manca de seguretat en mi mateixa que genera un bloqueig a l’hora de tenir en compte l’avaluació de diferents procediments.

RECOMENACIONS

Com a recomanció, recomano el clàssic Forest Gump on dignifica la discapacitat física i intelectual del protagonista. Encara així té una representació positiva en tot moment i no li impedeix arribar a l’èxit. Penso que s’ha de veure un cop a la vida perque a través de l’humor ens presenten un procés d’acceptació i resiliència.

(La imatge que he triat es va fer en una de les sortides que vaig fer quan era alumna de pràctiques, vam anar al teatre SAT a Barcelona i vam fer un teatre interactiu amb tots els infants i amb diferentes escoltes. M’ha semblat interessant posar aquesta imatge perque en aquest moment els nens es van adonar que eren tots iguals, és a dir, entre ells tots van poder sortir sense cap impendiment i el fet que hi haguessin tantes escoles va fer que s’unifiques aquest sentiment de pertinença. )

# data[].attributes.body
Soc la Mariona Santaella , tinc 19 anys 🎂 i visc a Vilassar de Mar 🌊, un poble del Maresme molt a prop de Mataró 🏡. Em defineixo com una persona alegre, empàtica i responsable 🌟, apassionada per descobrir coses noves 🔍 i per esforçar-me en tot allò que vull aconseguir 💪. M’agrada molt envoltar-me de les persones que estimo 💖 i dedicar el màxim temps possible a compartir moments amb elles . Tot i això, també considero essencial dedicar petits moments a estar amb mi mateixa 🧘‍♀️, per conèixer-me millor i descobrir els meus interessos.

Considero que la meva MILLOR QUALITAT respecte a l’assignatura és la meva actitud oberta i empàtica 🤗, molt alineada amb la competència d’adoptar una actitud oberta a la diversitat , fonamentada en l’anàlisi crítica de la funció de l’escola 🏫 i en el coneixement de la literatura científica més rellevant 📚.

Des de petita he viscut molt de prop la diversitat, ja que la meva germana té manca de substància blanca i desmielinització de les neurones 🧠, a més de TEA (trastorn de l’espectre autista) . Aquesta realitat fa que tingui dificultats tant cognitives com socials 🤝. El fet d’haver crescut al seu costat m’ha portat, moltes vegades, a assumir el rol de germana gran des d’una responsabilitat més madura 🥰, aprenent a ser pacient ⏳, a escoltar 👂, a comprendre els ritmes diferents i a valorar els petits avenços del dia a dia . Les experiències que ella ha viscut, tant les positives com les situacions en què s’ha trobat amb barreres 🚧, m’han fet prendre consciència de la importància de dissenyar entorns educatius realment inclusius i d’identificar i reduir les barreres a l’aprenentatge i a la participació , no només a l’aula, sinó també en la relació amb les famílies 👨‍👩‍👧 i l’entorn 🏘️.

Un dels meus PUNTS FEBLES és que, a vegades, em costa confiar prou en mi mateixa quan he de prendre decisions. Tinc tendència a dubtar en allò que crec que és el més adequat 😅. M’agradaria que aquesta assignatura m’ajudés a sentir-me més segura 💪 a l’hora de dissenyar entorns educatius inclusius, fonamentant les meves decisions en criteris pedagògics sòlids i en la reflexió crítica 📝.

Espero que aquesta assignatura m’ajudi a mirar l’educació d’una manera realment inclusiva, no només des de la teoria 📚, sinó amb idees 💡 i recursos que pugui portar algun dia a la meva aula ✏️🏫. M’agradaria aprendre a detectar millor les dificultats que poden trobar alguns infants, saber què puc fer jo per ajudar-los i entendre com treballar conjuntament amb altres mestres 👩‍🏫 i amb les famílies 👨‍👩‍👧‍👦, perquè crec que l’educació és una tasca compartida 🤝✨.

Per acabar de presentar-me vull recomanar una de les meves pel·lícules preferides que es diu El club de los poetas muertos 🎬🍿. És una pel·lícula molt emotiva 😢 que, entre altres aspectes, mostra la vocació i la importància del pensament crític de la figura d’un mestre 👨‍🏫. Per això la recomano, ja que nosaltres volem dedicar-nos en un futur a l’educació i hem de començar a desenvolupar la nostra identitat docent 🌟.

Em sento identificada amb la imatge que he adjuntat, ja que una gran part de mi és el teatre 🎭✨. Fer teatre m’ha ajudat a obrir-me molt més com a persona 🫂 i a descobrir en gran part com vull ser i què vull mostrar als altres 🌟. A més, m’ha permès crear un gran vincle amb persones que ara formen part del meu dia a dia 💫 i amb les quals també he après moltes coses que m’han ajudat a ser com soc 💕.

# data[].attributes.body
Soc en Roger Bussé Garcia, tinc 23 anys i visc entre Barcelona i Gualba, un petit poble del Baix Montseny, al Vallès Oriental. Soc una persona compromesa, reflexiva i curiosa. He estat cap del cau AE Antoni Gaudí molts anys i amb diferents grups d'edats. A més, em dedico a ser entrenador de vòlei tant d'equips de formació com de competició i he estat monitor esportiu des de fa molts anys. També, és clar, les pràctiques m'han fet veure com es viu la inclusió dins l'escola primària.

Crec que la meva major virtut pel que fa als continguts de l'assignatura és la perspectiva que m'han donat els meus anys en el món del lleure i en el món de l'esport perquè m'he trobat amb molts grups diferents i amb molts tipus de diversitats. A més, «l'única discapacitat és una mala actitud» (Scott Hamilton) crec en la inclusió i, sobretot, en el paper de l'escola. En aquest sentit, les ganes d'aprendre i l'actitud oberta sobre aquest tema també seran un punt fort.

Crec que algun punt feble podria ser que en algunes de les meves experiències m'he trobat limitacions en el disseny d'activitats o entorns per persones amb alguna discapacitat i no per falta de ganes d'incloure. També, una altra és la desconfiança en un sistema educatiu que sobrepassa a les mestres i dificulta les possibilitats d'identificar i reduir les barreres a l’aprenentatge.

Les meves expectatives per aquesta assignatura són descobrir i guardar estratègies per generar entorns i activitats inclusives per tot l'alumnat. Al mateix temps, desitjo que aquesta assignatura em proporcioni eines per poder crear una aula inclusiva en el meu futur com a mestre. També, desitjo ampliar la meva perspectiva sobre la inclusió i aprendre coses que ni m'espero.

Finalment, m'agradaria recomanar algunes coses que són importants per mi. En primer lloc, la pràctica esportiva com t'agradi, amb qui t'agradi, com vulguis o puguis, de segur que t'endures unes bones sensacions i emocions.

En segon lloc, connectar amb la natura i amb l'entorn proper. La imatge és una foto del Gorg Negre de Gualba, un indret amagat, preciós i amb moltes llegendes.

En últim lloc, les peguntes sense resposta i les converses sense final, amb amics, famílies, desconeguts o amb qui sigui per buscar una interacció positiva amb aquelles persones amb qui et creues sempre serà enriquidor o aprendràs coses noves.

Per acabar, m'agradaria deixar una cita que em mou a ser mestre:

«L’educació no canvia el món, canvia les persones que canviaran el món». (Paulo Freire)

Imatge: Gorg Negre de Gualba.

# data[].attributes.body
Soc la Júlia Vargas i visc a Viladecans 📍. Durant el desenvolupament d’aquesta assignatura considero que em pot ajudar el fet de ser una persona que vol conèixer diferents punts de vista🔍i interpretacions dels meus pensaments inicials. D’aquesta manera, estic molt oberta a formar i enriquir📄🌟les meves idees inicials sobre la inclusió.

Em pot ajudar a desenvolupar-me l’experiència treballant en una acadèmia d’anglès, en la qual he portat grups de diverses edats i he pogut realitzar substitucions en què he estat en contacte amb molts infants amb una gran diversitat de necessitats.

Pel que fa als punts febles que m’agradaria relacionar amb les competències a assolir en aquesta assignatura, considero que actualment no tinc la formació suficient per dissenyar entorns educatius que fomentin els principis de l’escola inclusiva amb la qualitat suficient.

A causa d’aquesta manca de formació, també considero que he d’enriquir✨els meus coneixements per poder identificar i reduir les barreres d’aprenentatge i ampliar la meva visió sobre la diversitat 🌍. Per aquesta raó, espero que en aquesta matèria pugui desenvolupar sabers i competències útils per poder aplicar-los a la realitat de l’escola 🏫.

Pel que fa a pel·lícules que podria recomanar 🎬, m’agrada la pel·lícula Perdida en cas que vingui de gust veure una pel·lícula amb girs de guió i moments de tensió.

M’identifico amb aquesta i fotografia 📸ja que és el paissatge del meu poble 🏘️al que he passat molt bones estones amb la meva família, parella i amics i amigues.

# data[].attributes.body
Hola!🌟Soc la Laura, tinc 25 anys i visc a Premià de Dalt, un poble del Maresme 🏡. Em considero una persona amable, empàtica i bastant sensible 💛. M’agrada molt gaudir de les petites coses del dia a dia: un cafè amb amics ☕, un passeig tranquil 🚶‍♀️ o un moment per parlar amb calma 🗨️.

Crec que ser empàtica m’ajudarà molt. Poder entendre💡com se sent cada alumne/a em sembla molt important per aprofitar bé aquesta assignatura 📚. Vull aprendre a mirar més enllà de les dificultats i fixar-me en tot el que cada nen/a pot aportar a l’aula 🌈.

De dilluns a dijous faig reforç amb nens de la ESO 📘, molts dels quals són nouvinguts 🌍. Això m’ha ensenyat que és molt important escoltar i observar abans d’actuar 👀, perquè cada nen és diferent i necessita una mirada i una atenció adaptada a ell/a.

Com a punt feble que vull millorar, a vegades em costa tenir confiança en les meves decisions, sobretot quan es tracta de situacions noves o difícils 😅.

Recomano fer rutes i excursions per la muntanya 🏞️. A mi m’agrada descobrir camins nous🚶‍♀️, gaudir del paisatge i passar temps a l’aire lliure, relaxant-me i connectant amb la natura 🌳. Al mateix temps, és una manera de desconnectar de les responsabilitats del dia a dia 💭.

He volgut posar una foto 📸d’una ruta que vaig fer a Setcases 🏔️, ja que, com he comentat, és el que més m’agrada fer, el que més recomano i el que més em representa ✨

# data[].attributes.body
Em dic Martina Soler, tinc 19 anys i visc a Sant Joan Despí, un poble al Baix Llobregat. Em defineixo com a una persona alegre, responsable i que li agrada passar temps amb la família i els amics.

Penso que la meva millor qualitat per a l’assignatura és que em considero una persona molt empàtica, que sempre vol que tothom se senti a gust amb ella. A més, de voler aprendre per poder créixer personalment. Per altra banda, penso que el meu punt més feble és la manca de coneixement sobre els continguts relacionats amb l’assignatura i poder expressar-me davant de gent de manera més segura.

D’aquesta assignatura espero aprendre molt sobre nous recursos, eines, maneres de fer i veure nous punts de vista/opinions sobre diferents aspectes relacionats amb la inclusió. D’aquesta manera podré créixer com a persona i com a  futura docent, per poder assegurar un aprenentatge significatiu a tot l’alumnat i que tots se sentin còmodes a l’aula.

Respecte a una lectura a recomanar, seria “Cuando no queden más estrellas que contar”, ja que és la meva lectura actual i, fins al moment, m’està agradant bastant. També recomano el poble d’Altafulla, a Tarragona, perquè és el lloc on estiuejo des de sempre.

La fotografia que he escollit em representa bastant, ja que trobem tot el que m’agrada: viatjar, la platja i estar amb els amics. Aquesta foto es va fer en un viatge a Menorca.

# data[].attributes.body
Soc l’Alba Jiménez Giménez tinc 22 anys i visc a Sant Andreu de la Barca. Em defineixo com una persona alegre, observadora i flexible.

La meva millor qualitat durant el desenvolupament de l’assignatura penso que serà que m’agrada aprendre i tinc curiositat de tot el que pugui descobrir i utilitzar en un futur a l’aula. Un aspecte que em pot ajudar a l’hora de dissenyar entorns educatius fonamentats en els principis de l’escola inclusiva.

Una experiència que crec que em pot ajudar és que a les pràctiques 1 he tingut alumnes amb dislèxia, una alumna amb TDA, un alumne amb TEA funcional i dos alumnes nouvinguts, això m’ha fet veure la diversitat real que hi ha a l’aula. Un aspecte que em fa adoptar una actitud oberta a la diversitat.

El meu punt feble és que no tinc tanta experiència ni informació de com poder tractat la diversitat a l’aula i això és el que espero de l’assignatura: informació, estratègies i recursos per tractar-la.

Una lectura que recomano és la saga de Percy Jackson i els déus de l’Olimp de Rick Riordan, són lectures que m’acompanyen des de l’ESO, tot i que també és apta per cicle superior de primària. Tracta d’un noi que descobreix que és semideu i viu aventures amb altres nois i noies com ell. Els personatges tenen TDAH i dislèxia, és un element que es representa com que són les seves fortaleses, ja que això els fa capaços en combat i per llegir grec antic.

He ficat una foto de les Cariàtides de l'acròpolis d'Atenes amb una posta de sol perquè m’agrada molt la cultura clàssica i apreciar les sortides i postes de sol.

# data[].attributes.body
Soc la Carmen, tinc 19 anys i visc a Barcelona, al barri de la Sagrada Família. Em defineixo com una persona treballadora, amb iniciativa i responsable, tot i que també soc nerviosa i molt auto exigent, fet que a vegades em genera ansietat.

Un dels meus punts forts és que m’agrada ajudar els altres i contribuir a construir una societat més justa i igualitària. Aquesta motivació es relaciona amb la competència d’adoptar una actitud oberta a la diversitat i amb el fet de dissenyar entorns educatius inclusius, on tot l’alumnat tingui les mateixes oportunitats d’aprenentatge.

Durant l’adolescència vaig patir un trastorn mental que em va dificultar molt seguir els estudis. Aquesta experiència em va fer sentir vulnerable, però també m’ha ajudat a desenvolupar una mirada empàtica cap a les dificultats dels altres. Per això considero important identificar i reduir les barreres a l’aprenentatge, així com apostar per una avaluació motivadora i adaptada a les necessitats de cada alumne.

Un punt feble és la meva impaciència i la frustració quan les coses no surten com espero. A les pràctiques he observat la manca de recursos per atendre la diversitat, fet que m’angoixa i em fa reflexionar sobre la importància de mantenir expectatives altes, però també realistes, i de treballar en equip amb altres professionals.

Així doncs, d’aquesta assignatura espero adquirir estratègies per promoure una educació realment inclusiva, almenys dins la meva aula. Per aquest motiu, desitjo aprendre sobre la diversitat en tota la seva complexitat i contribuir a crear entorns educatius més equitatius.

Per últim, m’agradaria recomanar la sèrie Merlí, de 3cat, ja que ofereix una mirada crítica i propera sobre el sistema educatiu i mostra la importància del paper del docent com a guia, referent i agent de canvi. ❤️❤️❤️

# data[].attributes.body
Soc l’Arantxa Pérez Fernández, tinc 19 anys i visc a Viladecans, un municipi del Baix Llobregat📍.

Em defineixo com una persona ambiciosa, perfeccionista, curiosa i riallera 😝.

Des que tinc consciència he sentit curiositat i atracció pel món docent 📚. Crec que una característica que tinc, i que a més serà una bona qualitat per desenvolupar l’assignatura, és que soc molt empàtica, especialment amb els infants. Penso que, per promoure una inclusió real, aquest és un aspecte fonamental.

Un aspecte que m’agradaria reforçar durant l’assignatura és el meu coneixement sobre l’educació inclusiva 🧐. No es tracta tant d’un punt feble, sinó d’una oportunitat de millora, perquè considero que com més formació adquirim, més eines i estratègies tenim per donar resposta a la diversitat.

Per exemple, treballo en una acadèmia d’anglès 👩🏻‍🏫 amb infants de diverses edats. Tinc un nen de sis anys que sovint em descol·loca, ja que crida i es distreu. Vaig provant diferents estratègies per adaptar les classes i captar el seu interès, però com que no sé exactament què necessita, no aconsegueixo que es concentri del tot 😖. Durant l’assignatura m’agradaria aprendre a identificar les dificultats d’aprenentatge més comunes i conèixer criteris psicològics i educatius per prevenir-les o minimitzar-ne els efectes, amb l’objectiu d’atendre millor les necessitats de l’alumnat i afavorir el seu desenvolupament integral.

Penso que una de les barreres 🚧 que ens separa d’una bona inclusió són els prejudicis ⚖️ que nosaltres mateixos tenim. Puc parlar des de la meva pròpia experiència, creia que era molt complex, però gràcies a experiències com el meu treball o les pràctiques he pogut veure que pot semblar difícil fins que et compromets i t’impliques 💛💪🏼. Un cop et trobes en aquest punt, tot i que hi ha dificultats, vas trobant solucions.

En aquestes sessions m’agradaria que fossin dinàmiques 🎯 i connectades amb la realitat de les aules 🏫, ja que d’aquesta manera em sembla més motivador. És al que aspiro a fer jo en el futur!

En el meu temps lliure veig sèries i pel·lícules 🎬. N’he vist moltíssimes i recomanaria, potser, Bajo terapia. Soc molt aficionada a les pel·lícules espanyoles, n’hi ha de molt bones, sobretot aquelles que donen girs inesperats i combinen comèdia 😂 amb sorpresa 😲, i mai no saps per on poden sorprendre’t.

M’identifico amb la imatge d’aquest paisatge perquè m’agrada molt la natura 🌳, en aquest cas la platja 🏖️. Em transmet tranquil·litat i desconnexió de la rutina, i m’encanta aquesta sensació, especialment si és amb bona companyia.

# data[].attributes.body
Hola!! Em dic Maria, tinc 23 anys i soc d’Esplugues de Llobregat. Em considero una persona oberta, curiosa i amb moltes ganes d’aprendre coses noves, sobretot tot el que té a veure amb l’educació i amb com podem fer una escola millor per a tothom 💛📚.

Crec molt en una escola que tingui en compte la diversitat 🌈, perquè no tots els infants aprenen igual ni al mateix ritme, i per això considero molt important reflexionar sobre el paper de l’escola i crear espais educatius inclusius.

Com a experiència prèvia (a part de les pràctiques d'aquest semestre), he treballat com a monitora en una escola, i això m’ha ajudat molt a entendre el dia a dia amb els infants 👧🧒, la importància del treball en equip amb mestres i famílies 🤝 i a tenir expectatives altes sobre el progrés de l’alumnat, ja que he pogut veure que amb confiança i acompanyament poden arribar molt lluny 🚀.

D’aquesta assignatura espero aprendre estratègies per dissenyar entorns educatius inclusius, detectar barreres a l’aprenentatge i saber com reduir-les 🌱.

Com a recomanació personal, recomano molt la pel·lícula "Cinema Paradiso"🎬❤️, ja que parla de records, emocions i de com les experiències de la infància ens marquen per sempre. També volia recomanar Zahara de los Atunes 🏖️, un lloc on vaig anar aquest estiu a Cadis i que em va encantar per la seva tranquil·litat, però sobretot per postes de sol com les de la imatge que us he penjat!!🌊

# data[].attributes.body
Em dic Kiona i soc de Santa Coloma de Queralt, a la Baixa Segarra, tot i que visc en un pis d'estudiants a Barcelona. No sé ben bé com definir-me, sovint visc en la indecisió, però alhora tinc les idees clares; a vegades soc massa tossuda i, d’altres, gens ☺️.

Penso que una de les meves QUALITATS 👍 és tenir en compte totes les casuístiques possibles i l'empatia. Durant les primeres pràctiques ho he desenvolupat, però penso que neix del meu vincle amb l’educació en el lleure, sobretot quan vaig fer el pas d’infant a monitora.

Segur que hi ha més d’una experiència de la meva vida o del meu entorn que em pot ajudar en aquesta assignatura. Penso que EM POT AJUDAR 🌱 el fet d'haver conegut diferents realitats i haver reflexionat i revisat molt tant les meves accions com el funcionament i estructura del sistema educatiu. Relacionat amb les COMPETÈNCIES DE L’ASSIGNATURA📍, durant les pràctiques he notat que realment no baixo les expectatives en els alumnes segons siguin d’una manera o d’una altra. El punt que penso que podria 👎 MILLORAR mitjançant aquesta assignatura és aprofundir en fonts i recursos relacionats amb la inclusió, ja que no conec prou bé com funciona en la pràctica: des del diagnòstic i el seguiment fins al dia a dia a l’escola.

D'aquesta assignatura ESPERO obtenir més recursos, conèixer la xarxa i aplicar procediments multimodals 🔄 per reduir al màxim les barreres, perquè tot l’alumnat se senti part del grup i capaç d’aprendre. 🌍En resum, que el sistema educatiu no exclogui l’alumnat, sinó que les aules ordinàries ho siguin per a tothom.

M’agrada molt l’art, sobretot la música i la literatura 📚. Un dels llibres que he llegit darrerament i que RECOMANO es titula També això passarà de Milena Busquets. No tracta sobre l’educació, però em va fer pensar que a vegades donem molta importància a planificar situacions perfectes i ideals en lloc de fer-les, com passa sovint en la docència. Tracta molt sobre la reinvenció d’una mateixa i del que ens envolta, relacionat amb el que a vegades passa en les vides personals, però també en l’educació, que és mirar massa al futur i oblidar que hem de començar a fer coses en el present 🤝 per a que aquest futur sigui possible.

He inclòs la fotografia d’una muntanya del meu poble i una posta de sol de fons perquè són dues coses que m’agraden molt i que penso que em defineixen bastant.

# data[].attributes.body
Hola! Soc l’Anna Fernández, tinc 19 anys 🎂, soc i visc a Barcelona, concretament, a prop de la Sagrada Família.  Em considero una persona curiosa, reflexiva i compromesa amb tot allò que faig, especialment quan té a veure amb l’educació. 👩🏻‍🏫

Crec que una de les meves millors qualitats durant el desenvolupament d’aquesta assignatura serà la meva actitud oberta a la diversitat, perquè m’interessa entendre les diferents realitats de l’alumnat i analitzar de manera crítica quina funció té l’escola dins la societat. Vull fonamentar les meves opinions 💭i aprendre a mirar més enllà del que és evident, connectant ❤️ així amb la competència d’adoptar una actitud oberta i crítica.🧠

Tot i això, també soc conscient que tinc aspectes a millorar. De vegades em genera inseguretat no tenir totes les respostes o no saber si estic aplicant la millor estratègia possible, però crec que aquesta assignatura m’ajudarà precisament a identificar i reduir barreres a l’aprenentatge, dotant-me d’eines més sòlides per actuar amb criteri dins l’aula.

Pel que fa a una recomanació, proposaria la pel·lícula Mi vecino gruñón, perquè mostra com darrere de cada persona hi ha una història 📖, unes dificultats i unes necessitats que sovint no veiem a primera vista, i em recorda la importància de l’empatia i de no jutjar sense conèixer. ❤️‍🩹

La imatge que veieu de fons és el Ponte Vecchio, a Florencia, un viatge que vaig fer amb unes amigues fa uns anys. I diria que soc com un pont, perquè m’agradaria ser capaç de connectar realitats diferents, unir persones i facilitar camins entre l’alumnat i l’aprenentatge, entre les dificultats i les oportunitats.

# data[].attributes.body
Em dic Ona, tinc 22 anys i soc de Sant Just Desvern 😊. Em defineixo com una persona responsable i compromesa amb tot allò que em proposo 💪📚. Sempre estic disposada a ajudar els altres 🤝 i també a aprendre i deixar-me ajudar 🌱.

Durant el desenvolupament d’aquesta assignatura, crec que la meva millor qualitat seran les ganes d’aprendre i la motivació per implicar-me en el procés. Tinc molt interès en aquesta temàtica i la voluntat d’entendre i aprendre el màxim de coses possibles, aprofitant cada experiència com una oportunitat per créixer personalment i professionalment 🚀👩‍🏫. Aquesta actitud es relaciona amb la competència d’adoptar una actitud oberta i reflexiva davant la diversitat 🌍🧠.

Des de fa uns quants anys soc entrenadora de bàsquet 🏀, una experiència que m’ha permès treballar amb infants amb necessitats molt diverses 👧🧒 i aprendre a adaptar-me a diferents situacions 🔄. A més, fa dos anys vaig estar uns mesos treballant en una escola d’educació especial com a monitora de menjador 🍽️🏫. Va ser una experiència inoblidable 💛 que em va marcar profundament i que va acabar canviant el meu rumb professional 🧭, reafirmant la meva vocació dins l’àmbit educatiu 👩‍🏫✨.

Pel que fa als meus punts febles, considero que encara em manca el coneixement específic i les eines pràctiques necessàries 🛠️ per poder portar-los a terme amb seguretat i eficàcia 🔍. Per aquest motiu, el meu objectiu durant l’assignatura és adquirir recursos i estratègies 📚💡 que em permetin aplicar aquests principis de manera realista dins l’aula 🏫, guanyant confiança en la presa de decisions educatives 💬✔️.

Espero que aquesta assignatura m’ajudi a aprendre estratègies reals per construir una escola inclusiva, a entendre millor com detectar les dificultats d’aprenentatge dels infants i a aprendre a avaluar d’una manera motivadora i constructiva 📝✨, que afavoreixi el progrés de l’alumnat 📈. A més, espero que em permeti créixer personalment i professionalment com a futura docent 🌱👩‍🏫, consolidant una mirada més crítica, empàtica i compromesa amb l’educació.

Per acabar, m’agradaria recomanar un lloc de viatge ✈️🏔️ que considero espectacular per a tots els amants de la muntanya 🌄, les Dolomites, als Alps italians. És un indret realment meravellós i impressionant ✨, tant pels seus paisatges 🏞️ com per la tranquil·litat que s’hi respira 🍃😌. Un destí ideal per desconnectar i gaudir plenament de la natura 🌿💚.

# data[].attributes.body
Hola! Soc Alba Díaz Villar, tinc 19 anys i visc a Corbera de Llobregat.

Em defineixo com una persona empàtica, comunicativa, responsable i compromesa 🤝.

Crec que la meva millor qualitat durant el desenvolupament de l’assignatura serà l’empatia 💞 i la capacitat d’escolta 👂, ja que considero que són essencials per oferir una atenció realment inclusiva i respectuosa amb la diversitat 🌍 .

A més, en les Pràctiques 1 ja he tingut experiències envers la inclusió: en ocasions, em feien fora de l’aula amb un parell d’alumnes amb necessitats educatives especials amb l’objectiu d’exercir una figura educativa 👩‍🏫 per a ells i que tinguin l’oportunitat de seguir el seu ritme d’aprenentatge ⏳.

En relació amb la meva experiència, un punt feble que m’agradaria millorar és la manca d’experiència pràctica i la dificultat per adaptar estratègies, ja que vaig adonar-me que realment no tenia les eines necessàries 🧰 per tractar amb aquests casos. I això potser em dificultaria dissenyar entorns educatius fonamentats en els principis de l’escola inclusiva. Així doncs, espero que aquesta assignatura m’ajudi a adquirir més eines i confiança 💪.

D’aquesta assignatura espero aprendre estratègies inclusives 🧩, desenvolupar una mirada més crítica 🧐 i millorar la meva capacitat d’adaptació a diferents realitats i ritmes d’aprenentatge 📖.

L’imatge que podeu veure és del Piccadilly Circus a Londres 📍 , vaig anar fa un any i en guardo molt bons records. Sens dubte, m’agradaria tornar-hi! ✈️😊

# data[].attributes.body
Hola!👏 Em dic Irene Rodríguez i soc de l’Hospitalet de Llobregat. Em defineixo com a una persona alegre, empàtica, responsable i amb molta paciència i ganes d’aprendre. Crec que la meva millor qualitat durant el desenvolupament de l’assignatura serà la meva empatia i les meves ganes de seguir formant-me.

Durant les meves pràctiques 🏫 vaig estar en una escola d’alta complexitat i en la meva classe hi havia molts casos de TEA i d’alumnes nouvinguts que encara no coneixien gaire la llengua, aleshores vaig aprendre molt sobre la inclusió per a la meva formació.

Un punt feble meu que m'agradaria millorar cursant aquesta assignatura és el meu coneixement i la informació que tinc sobre la inclusió per aplicar-lo a l’aula, ja que encara no he tingut cap assignatura sobre això. Per tant, amb aquesta assignatura espero conèixer més recursos per la inclusió de tot l’alumnat per poder fer-los servir durant la meva carrera com a docent, ja que crec que és molt important atendre i comprendre a l’alumnat amb necessitats educatives especials.

La meva sèrie preferida i que m’agradaria recomanar-vos és Merlí 🧑🏻‍🏫, una sèrie sobre un professor de Filosofia i els seus alumnes de batxillerat, on es tracten temes quotidians que viuen els adolescents. M’agrada molt aquesta sèrie perquè la trobo molt propera i humana amb la qual tothom pot sentir-se identificat. A més a més, la meva pel·lícula preferida és Mamma Mia! 🧿, la qual és perfecta per desconnectar de la realitat i passar-t’ho bé.

Una imatge amb la qual em sento identificada és aquesta foto meva aquest estiu a Roma 🇮🇹, ja que sempre havia sigut el meu destí somiat i va ser un somni fet realitat ✨.

# data[].attributes.body
Bon dia, soc l’Alba, soc de Barcelona i he viscut tota la vida al Poble Sec.

Soc una persona una mica tímida, curiosa, m’agrada molt reflexionar i aprendre. Em defineixo com una noia empàtica i responsable. M’agrada escoltar, treballar en equip i ajudar als altres.

Penso que la qualitat que més m’ajudarà en el desenvolupament de l’assignatura és ser empàtica i voler ajudar a tothom, perquè per poder ajudar a tots els infants quan sigui mestra s’ha d’estar predisposat i s’ha de voler, a més de tenir els coneixements necessaris.

El punt feble que m’agradaria millorar és dissenyar entorns educatius que siguin realment inclusius, atès que penso que no és tan fàcil i no sempre sé buscar un recurs o l’adaptació més adequada.

En relació amb això, espero adquirir eines pràctiques per dissenyar entorns educatius inclusius i aprendre a detectar barreres a l’aprenentatge.

M’identifico amb la imatge de la platja perquè m’encanta el mar, em relaxa moltíssim i podria estar-m’hi hores observant-lo. És un dels meus llocs preferits sens dubte.

# data[].attributes.body
Em dic Montse, tinc 19 anys i visc a Esplugues de Llobregat 📍. Em defineixo com una persona treballadora, respectuosa i molt empàtica🫂. També, m’agrada molt estar i cuidar la meva família i amics.

Les meves ganes d’aprendre📚 crec que seran la meva millor qualitat per al desenvolupament de l’assignatura, ja que per poder atendre a la diversitat de manera adequada, cal tenir uns coneixements previs🧠 i estratègies💡 per actuar davant de situacions concretes. A més la meva empatia m’ajudarà a posar-me a la pell de les persones per intentar comprendre com se  senten i d’aquesta manera oferir-los una ajuda més assertiva✅.

Tinc diverses experiències👩🏻‍🏫 en relació amb la inclusió. Per exemple, la meva germana té dislèxia, al meu institut hi havia una noia amb paràlisi cerebral i aquest estiu al casal també hi havia una nena amb necessitats educatives especials a causa d’una malaltia. A part, en aquest mes de pràctiques a l’escola també he pogut conviure amb infants amb diferents necessitats educatives especials.

Un punt feble❌ que m’agradaria millorar durant l’assignatura és a utilitzar els termes adequats per referir-me a les coses, ja que de vegades dubto si la paraula que faig servir la correcta o si n’hi ha d’una més adient.

D’aquesta assignatura espero aprendre tots els tipus de necessitats que em puc trobar dins d’una aula i si n’hi ha alguna estratègia per poder beneficiar l’estudiant.

Com a recomanació, us convido a mirar la sèrie de Els Bridgerton si us agraden les sèries ambientades en el segle XIX, en l’alta societat anglesa i romàntiques👑👗💘. També, us recomano visitar dos llocs: Alfaro, el petit poble de la meva àvia situat a La Rioja🍷 i Montserrat⛰️, una serralada preciosa situada a prop de Barcelona d’on prové el meu nom.

Si m’hagués d’identificar amb una foto seria aquesta perquè m’agrada molt mirar la posta de sol, la platja i els pobles de la Costa Brava🌅🏖️. Aquest concretament és Cadaqués. També, la fotografia me la vaig fer a l’estiu que és la meva època preferida de l’any.

# data[].attributes.body
HOLA! 👩🏻👋🏻 Em dic Claudia, tinc 19 anys i visc a Sant Boi de Llobregat 🏠. Em defineixo com una persona responsable, alegre i compromesa amb el meu aprenentatge 👤. En el meu temps lliure m’agrada passar temps amb la família i els amics 👥, escoltar música 🎵i veure sèries i pel·lícules 🎬.

Entre els meus punts forts, destaco la meva motivació😃i les ganes constants d’aprendre📝. A més, em considero una persona atenta, curiosa i empàtica, qualitats que em permeten adoptar una actitud oberta davant la diversitat present a l’aula. D’altra banda, parteixo d’una mirada 👀centrada en les potencialitats de cada persona, fet que contribueix a mantenir expectatives altes sobre el progrés de l’alumnat, confiant que tots poden superar les seves barreres i avançar en el seu aprenentatge.

Com a punt feble, penso💡que encara necessito aprofundir en coneixements i estratègies relacionades amb la inclusió educativa🧠. M’agradaria ampliar la meva formació en aquest àmbit per poder identificar i reduir les barreres a l’aprenentatge, amb l’objectiu de poder atendre adequadament les necessitats de tot l’alumnat i garantir una educació inclusiva.

Aquest aspecte es relaciona directament amb les meves expectatives envers l’assignatura, que són positives 🤗, ja que considero que em proporcionarà estratègies per atendre la diversitat present a l’aula👀, ampliar el meu vocabulari específic🗣️ i aprofundir en aquest àmbit. Tot això m’ajudarà a dissenyar entorns educatius fonamentats en els principis de l’escola inclusiva. 👩🏻‍🏫

Pel que fa a la meva experiència, no és gaire àmplia, però durant aquest últim mes de pràctiques he pogut observar diverses situacions relacionades amb l’atenció a la diversitat a l’aula 🏫 . He vist com el professorat utilitzava estratègies com fitxes adaptades 🗒️ que treballaven els mateixos continguts, però ajustats a cada alumne, amb modificacions com el tipus de lletra ✏️ o l’ús d’imatges 🖼️, entre altres. Aquesta experiència m’ha ajudat a entendre que cada infant té necessitats diferents i que és fonamental tenir-les en compte per garantir aprenentatges significatius. 👩🏻‍🏫❤️👤👤👤👤

Finalment, he escollit una imatge d’un capvespre🌅 a la platja que vaig capturar durant un viatge, ja que em transmet sensacions de pau, tranquil·litat i benestar. 🧘🏻‍♀️

# data[].attributes.body
Hola! Soc la Montse Serrano Satorres, tinc 19 anys 🎂 i visc a Sant Iscle de Vallalta, un poble del Maresme 🌿🏡. Em considero una persona treballadora, constant, activa i bastant exigent amb mi mateixa 💪✨. M’agrada implicar-me en tot allò que faig i donar el millor de mi, especialment en l’àmbit de l’educació i el treball amb infants 👩‍🏫📚.

Pel que fa als meus PUNTS FORTS dins d’aquesta assignatura, crec que destaca la meva constància i capacitat d’implicació, juntament amb una actitud reflexiva i crítica davant de les situacions educatives 🔍🧠. M’interessa analitzar els casos amb una mirada oberta a la diversitat, entenent les necessitats de cada alumne des del respecte i l'empatia 📖. Això es relaciona directament amb la competència d’adoptar una actitud oberta a la diversitat i amb el fet de dissenyar entorns educatius inclusius, ja que considero que l’escola ha de garantir oportunitats reals d’aprenentatge per a tothom 🌈🤝.

Durant les pràctiques vaig poder veure de primera mà la diversitat real dins l’aula i els diferents ritmes d’aprenentatge dels alumnes 🧩⏳. Cada infant aprenia a un ritme diferent i alguns presentaven necessitats específiques que requerien adaptacions i una atenció més individualitzada. Aquesta experiència em va fer entendre que no tots els alumnes parteixen del mateix punt ni necessiten el mateix, i que el paper del mestre és ajustar la pràctica educativa per donar resposta a aquesta diversitat. Vaig aprendre la importància de la paciència, l’empatia i el treball col·laboratiu amb l’equip docent i les famílies 🤝💬. Aquesta vivència es vincula amb la competència d’identificar i reduir barreres a l’aprenentatge i a la participació, així com amb la necessitat de mantenir expectatives altes sobre el progrés de l’alumnat, confiant en les seves capacitats i respectant els seus processos 🌱✨.

Com a PUNT FEBLE, m’agradaria millorar la meva seguretat a l’hora de prendre decisions pedagògiques i aprofundir en diferents estratègies d’avaluació 📊📝. Encara he de guanyar confiança a l’hora d’aplicar mesures concretes i utilitzar procediments diversos que donin a l’avaluació una funció realment incentivadora i orientadora del procés d’aprenentatge.

Espero que aquesta assignatura m’ajudi a adquirir més eines pràctiques i teòriques per dissenyar entorns inclusius, entendre millor com atendre la diversitat a l’aula d’educació primària i créixer amb més criteri pedagògic i seguretat professional 🌟📚.

La imatge és de la platja de l’hotel a la Riviera Maya 🌊☀️🌴. És un viatge que vaig gaudir molt i que em va permetre desconnectar completament de la rutina, del soroll i de les preocupacions del dia a dia 🌅. Quan penso en aquella platja penso en calma, tranquil·litat i benestar 💙. És un lloc que m’agrada especialment perquè em fa sentir en pau, relaxada, i em va ajudar a recarregar energies 🔋🌺.

# data[].attributes.body
Hola! Soc la Noelia Quintana i visc a Sant Boi de Llobregat 📍⛰️. Em considero una persona activa ⚡️, curiosa i molt inquieta 🤸🏼‍♀️🌞. M’agrada connectar amb les persones i estar envoltada de les meves AMIGUES I FAMÍLIA 🫂.També soc perfeccionista i exigent amb mi mateixa, cosa que sovint em motiva a superar-me💪🏻.

Pel que fa als meus PUNTS FORTS dins d’aquesta assignatura, crec que destaca la meva actitud oberta davant diferents situacions. M’agrada observar 👀 , escoltar 👂🏻 i entendre les diferents realitats abans de formar una opinió 🗣️. Això crec que es relaciona directament amb la competència d’adoptar una actitud oberta i crítica envers la funció de l’escola inclusiva.

També soc una persona molt observadora, i això m’ajuda a identificar les necessitats de cada infant. He treballat amb diferents famílies com a cangur 👶🏼, amb un rang ampli d’edats, i actualment soc mestra de repàs👩🏼‍🏫. Aquesta experiència m’ha permès adaptar-me a cada nen o nena de manera individualitzada, entenent no només la part acadèmica, sinó també el seu context personal i familiar. Crec que això està molt vinculat amb la competència d’identificar i reduir barreres a l’aprenentatge 🚧.

Com a PUNT FEBLE, soc una persona bastant exigent amb mi mateixa i em frustro quan les coses no surten com havia imaginat 😡. Durant aquesta assignatura m’agradaria aprendre a gestionar millor aquestes expectatives i entendre l’avaluació com un procés de creixement, no només com un resultat 📈.

Espero que aquesta assignatura m’ajudi a mirar més enllà del que he après fins ara, a conèixer diferents realitats i a entendre què és realment la inclusivitat i com gestionar-la.

Per acabar, si hagués de recomanar un llibre, seria Un cuento perfecto, d’Elisabet Benavent 📘❤️. Me’l vaig llegir l’any passat i em va encantar. També m’encanten les sèries, les meves preferides són Gossip Girl 🍸🪩💋i Sex and the City 🌃🌟. Em van agradar tant que, de fet, les estic tornant a veure 😁. Són d’aquelles sèries amb què t’identifiques amb algun personatge ❤️‍🩹.

M’identifico amb la imatge de la platja, 🌞🌊🦀 🍹perquè és un dels llocs on més m’agrada estar. M’encanta fer qualsevol activitat a la platja, ja sigui 🚶‍♀️ , fer esport 🤸 , parlar amb amigues 👧🏼 o simplement desconnectar 🧘🏼‍♀️. Especialment m’agrada passar temps per la Costa Brava 🪼 i descobrir cales i racons nous. Crec que això també reflecteix una part de mi: m’agrada explorar ⛰️, conèixer espais diferents i sortir de la zona de confort 🧭.

# data[].attributes.body
👋Em dic Berta Catasús i tinc 19 anys. Visc a Vilafranca del Penedès🏠, capital de l’Alt Penedès. Em defineixo com una persona responsable i molt empàtica. M’agrada entendre com se sent cada infant i observar👁️ les necessitats per poder ajudar-los de la millor manera possible.

Una de les meves millors fortaleses per afrontar l’assignatura és l’empatia i l’actitud oberta que tinc cap a la diversitat. Inteno comprendre cada alumne des de les seves capacitats i qualitats, amb la ment positiva✨ sobre el seu progrés. A més, treballar amb infants en una acadèmia d’anglès👅 i el contacte amb la realitat escolar durant les Pràctiques I, m’han permès observar la diversitat dins l’aula i veure la importància d’adaptar les activitats perquè tots els alumnes puguin participar i no es sentin exclosos.

Tot i això, m’agradaria millorar la meva capacitat per dissenyar activitats realment inclusives, buscant l’equilibri per a tot l’alumnat i saber aplicar diferents formes d’avaluació que motivin i ajudin a avançar a tots els infants de la classe.

D’aquesta assignatura espero adquirir eines🛠️ i estratègies per atendre millor la diversitat a l’aula, aprendre a detectar barreres d’aprenentatge i continuar construint la meva identitat com a mestra👩‍🏫.

Com que no soc molt de llegir llibres📚, jo recomanaria la pel·lícula Wonder🎥🎬, ja que, tot i que segurament sigui molt coneguda i típica, sento que és necessària veure-la pels valors✨ d’empatia, respecte i inclusió que transmet, punts que considero essencials a l’escola.

He volgut ficar la imatge que vaig fer quan vaig anar al Niu de l’Àliga💧, una ruta que recomano si t’agrada caminar. Sento que representa la calma i el procés. El rierol pot simbolitzar el progrés de cada infant, el qual pot ser lent o ràpid, però sempre avança si se li dona espai i suport.

# data[].attributes.body
Hola!

Soc la NEREA RODRÍGUEZ 😊, vinc de Tremp 🏔️ i durant el curs visc a Molins de Rei 🏡. Em defineixo com una persona riallera 😄 i tranquil·la 🌿.

Durant el desenvolupament de l’assignatura crec que la meva millor qualitat serà l’EMPATIA 💛 i les ganes de saber més coses, adoptant una actitud oberta a la diversitat✨. D’altra banda, un dels meus punts febles és que em costa posicionar-me davant de situacions complexes 🤔.

El que espero d’aquesta assignatura és poder tenir una visió més crítica 🧐 i real de l’atenció a la diversitat aprenent eines i estratègies, que facilitin la identificació i la reducció de barreres a l'aprenentatge🌈.

Una imatge que em representa és aquesta foto 📸 on estic a Menorca 🌊🌞 aquest estiu amb les meves amigues 👭. He triat aquesta foto perquè reflexa la meva manera de ser: alegre 😄, natural i envoltada de persones que m’aporten coses positives💛.

# data[].attributes.body
Em dic Claudia i tinc 21 anys. Soc nascuda a Barcelona i visc a la Dreta de l’Eixample📍. Em considero una persona responsable i amb ganes d’aprendre, disposada a ajudar els altres quan ho necessiten🫂.

En relació amb la inclusió no tinc cap experiència propera o personal, però durant aquest mes fent pràctiques a una escola pública m’he trobat amb alguns casos a l’escola. A la meva aula, hi havia un nen amb TDA i altres amb dislèxia i limitació d’aprenentatge. Gràcies a això, m’he adonat que les escoles no tenen suficient personal per atendre als nens, ja que una sola mestra no pot estar pendent de tota la classe i donar una atenció especialitzada a aquells nens i nenes que més ho necessiten.

Considero que la meva millor qualitat✅ durant l’assignatura serà ser capaç de tenir la ment oberta, comprendre i posar-me al lloc d’aquells que necessiten una educació inclusiva. Un punt feble que m’agradaria millorar durant l’assignatura és el fet que no tinc molta informació ni formació sobre l’escola inclusiva, i considero que és essencial per poder atendre i comprendre les necessitats dels infants amb necessitats educatives especials.

Una de les meves pel·lícules preferides és 12 fora de casa🎬, una comèdia familiar sobre dues famílies molt diferents que passen l’estiu juntes☀️. Al llarg de la pel·lícula apareixen conflictes, però també moments de cooperació i convivència. La relaciono amb la inclusió perquè reflecteix la importància d’acceptar les diferències, treballar en equip i adaptar-se als altres, valors essencials per crear un entorn inclusiu tant a la família com a l’escola.

No sé exactament amb quina imatge relacionar-me, però m’agraden molt les postes de sol, aquesta imatge que poso aquí és a l’Estartit, el poble on passo l’estiu i alguns caps de setmana durant l’any.🌅

# data[].attributes.body
Hola👋​! Em dic Andrea Chacón, soc de Barcelona i visc al barri de Gràcia. Em defineixo com una persona amable🥰​ i crec que la meva millor qualitat👍​ durant el desenvolupament de l’assignatura serà que soc molt observadora👀​ i m’agrada analitzar​​​📋​ molt bé les coses des de diferents perspectives. Això pot ser útil per saber veure les virtuts​​☘️​ de cada individu i proposar idees creatives i originals​💭​ per potenciar-les i que ajudin al progrés i avaluació de cada persona.

Tinc algunes experiències prèvies​​​👩‍🏫​ que potser podrien ajudar-me en aquesta assignatura. Per exemple, quan anava a primària, tenia una companya​👧​que tenia una discapacitat visual​👩‍🦯​ i recordo que feia les mateixes coses que els demés però una mica diferents: els exàmens els feia en un full A3, tenia el seu propi ordinador que es connectava a la pissarra digital, etc. I aquestes petites coses feien que seguís el ritme​​👣​ de la resta de la classe.

Un punt feble👎​que m’agradaria millorar durant aquesta assignatura és ampliar el meu coneixement i vocabulari​​​💼​ sobre els temes de la diversitat i l’escola inclusiva​​​🫟​. Em sembla essencial, que com a futurs mestres, tinguem les competències necessàries per saber parlar🗣️​ d’aquests temes utilitzant un vocabulari amb termes correctes✅​ i adequats. I a la vegada per poder identificar barreres🧐​, opinar💬​ (adoptant una actitud oberta a la diversitat) i fer actuacions👌​(com ara dissenyar entorns educatius inclusius) fonamentades d’una base fiable​​📊​.

Un llibre📖​ que recomano és el de Wonder💙​, personalment no m’agrada gens llegir i aquest és un dels pocs llibres que m’he llegit sencer. De pel·lícules i sèries🎥​recomanaria un munt, ja que m’encanta el món cinematogràfic, però si hagués de dir alguna cosa recomanaria la saga de Harry Potter🪄​, qualsevol peli o sèrie de Marvel🦸🏼‍♂️​ i la millor sèrie del món, Stranger Things🤩​. Activitats que m’agraden molt fer i que recomano són anar al cine🎞️​, escoltar música🎧​, jugar jocs de taula🎲​, anar a un lloc tranquil a tocar la guitarra🎸​, quedar per anar a alguna pista a jugar bàsquet🏀​o algun altre esport i viatjar🗺️​.

Per acabar, una imatge​​🖼️​ amb la qual em sento identificada podria ser un llit🛏️​ gran i còmode, ja que m’agrada molt dormir😴​.

# data[].attributes.body
HOLA! 🙋🏻‍♀️👋🏻

Em dic MARIA BRAVO RIUS i tinc 1️⃣9️⃣ anys. Visc i soc de 📍Sant Feliu de Llobregat. Em definiria com una persona que s’ADAPTA a tota situació que li vingui, una persona amb GANES D’APRENDRE i una persona a qui li agrada que la gent se senti A GUST AL MEU VOLTANT. ✨

Com que no tinc cap experiència prèvia que pugui ajudar-me especialment, penso que la meva capacitat d’adaptar-me i les meves ganes d’implicar-me seran punts positius 💪🏼 per aprofitar aquesta assignatura al MÀXIM 🔝.

Un dels PUNTS FEBLES que voldria millorar és el perfeccionisme, ja que a vegades em fa bloquejar i atabalar-me 😫. Si soc sincera, no sé exactament que espero d’aquesta assignatura 🤷🏻‍♀️, però com que soc una persona a la qual no li agrada fer-se expectatives, simplement deixaré que EM SORPRENGUI‼️ De totes maneres, si hagués d’apostar per alguna cosa que aprendrem seran EINES i ESTRATÈGIES per entendre millor la DIVERSITAT 🩷❤️🧡💛💚🩵💙💜 a l’aula i saber com atendre-la.

Una SÈRIE 📺 que estic començant a veure i m’està encantant és The good Doctor 👩🏼‍⚕️🩺i us la recomano al 💯%.

Una imatge que em representa és aquesta foto 📸 on aparec amb dues amigues durant una ruta 🚶🏻‍♀️‍➡️🚶🏼‍♀️‍➡️🚶🏽‍♀️‍➡️ de 10 dies per Galícia. He triat aquesta foto perquè reflecteix les ganes que tinc de viure NOVES AVENTURES i la meva actitud de dir sempre “❗️SÍ❗️” a nous plans, ja que crec que és així com es creen els millors records.✨💭

# data[].attributes.body
Hola, bones. Em dic Roger Omella Ferreró i visc al barri de la Bordeta amb els meus pares i ma germana. Em defineixo com una persona oberta, observadora i atenta; que gaudeix amb facilitat dels petits moments del dia a dia😁. També, m'encanta passar temps amb els meus amics i el bàsquet, soc jugador i entrenador🏀 .

Com a hobbies m'agrada jugar a videojocs 🎮(especialment qualsevol cosa que tingui a veure amb Pokémon) i últimament m'estic començant a enganxar a la lectura. M'agrada molt llegir històries d'amor i encara més la fantasia, per tant, un llibre (bé... més que llibre, trilogia) que us recomano moltíssim és Infinity Son i els que el segueixen, que tenen d'aquests dos mons que tant m'agraden🥰.

Si parlem de l'assignatura d'escola inclusiva hi ha una cosa que tinc clar, després de l'estada en l'assignatura pràctiques 1 durant el gener he pogut experimentar de primera mà conviure en una aula de primària, a conseqüència m'ha permès observar la diversitat de l'aula i que cada alumne té unes certes necessitats a les quals nosaltres com a mestres hem de poder respondre 👀. Per això, trobo molt necessària aquesta assignatura on començar a treballar practiques inclusives, ja que són una realitat necessària.

Tinc ganes de començar aquesta assignatura i l'encaro amb disposició d'aprendre molt😃.

# data[].attributes.body
Hola, em dic Irene Ronda Lozano i visc al barri de Santa Eulàlia, a l’Hospitalet de Llobregat 📍. Em defineixo com una persona optimista, carismàtica i treballadora, que busca sempre el millor dels altres.

Els meus punts forts per afrontar aquesta nova assignatura són la paciència i la constància per tal d’assolir els objectius marcats, un aspecte que em pot afavorir a l’hora de dissenyar entorns educatius fonamentats en els principis de l’escola inclusiva.

Considero que la meva actitud positiva i les ganes de millorar em permetran adoptar una actitud oberta a la diversitat, amb voluntat d’aprendre i créixer professionalment 🌱.

Un punt dèbil que m’agradaria millorar amb el pas del temps i l’experiència és organitzar i saber gestionar una aula davant la gran diversitat que hi pot haver, especialment a l’hora de dur a terme tasques adaptades o entendre les necessitats de cada alumne/a. Aquest aspecte ja l’he pogut començar a millorar en les meves primeres pràctiques, on he viscut una realitat amb un gran nombre de diversitats.

Un altre punt feble relacionat amb aquesta matèria és la manca d’informació sobre tota la diversitat existent, que afronto amb moltes ganes d’aprendre nou vocabulari, estratègies i coneixements 📚.

Un aspecte molt positiu és la meva experiència prèvia com a entrenadora de bàsquet, que m’ha permès tractar amb infants de diverses edats i amb necessitats diferents 🏀. A més, aquest mes de pràctiques he pogut continuar formant-me i prendre consciència de la manca de recursos en certes escoles, fet que reforça la meva motivació per contribuir a una educació més equitativa.

Finalment, una cosa que m’agrada molt és passar temps amb la meva família, ja sigui a casa o viatjant ✈️. Per aquest motiu he escollit una foto amb el meu avi, una persona molt important per a mi 💛.

# data[].attributes.body
Em dic Paula Garcia i vaig néixer a Barcelona. Visc en un barri de Barcelona anomenat Sant Andreu del Palomar. Em considero una persona molt alegre, empàtica i familiar. 💓

Crec que una de les meves qualitats és que soc una persona molt empàtica i que no es calla davant d'una injustícia. Considero que això em facilita entendre les diferents necessitats que poden tenir els diversos alumnes.

Fa tres anys que treballo com a monitora de lleure així que tinc experiència treballant amb nens i he après a dissenyar activitats, resoldre conflictes, tenir la ment oberta...

El meu punt feble és que soc bastant impacient i m'enrabia molt quan les coses no surten tan bé com jo tenia pensat. Amb les meves pràctiques i experiència, estic treballant la gestió d'aquesta frustració perquè haig d'entendre que no sempre surten les coses com a un li agradaria i no passa res. 🫶

Com durant les pràctiques 1 he fet horari especial, m'incorporo més tard a aquesta assignatura. És per això que com que no he assistit a la presentació, no sé què esperar. Suposo que espero que puguem aprendre a gestionar la diversitat que hi ha a l'aula sense fer discriminacions involuntàries o poder tenir recursos per gestionar les diferents situacions de diversitat que ens podem trobar.

Us recomano molt visitar el meu poble, Torroella de Montgrí. Està situat a la Costa Brava, a uns 10 min en cotxe de l'Estartit. És un poble amb molt d'encant i si us agraden les excursions podeu pujar-hi al castell i després anar en cotxe a l'Estartit i anar a la platja i menjar un bon arròs.😉

# data[].attributes.body
Em dic Mireia i tinc 1️⃣9️⃣ anys.

Soc de Barcelona, però visc a Santa Coloma de Cervelló, un poble petit d’uns 8.000 habitants situat al Baix Llobregat.🏡

Em considero una persona alegre, positiva, treballadora i que sempre busca ajudar els altres. 🤗

Crec que la meva empatia serà un dels punts forts durant aquesta assignatura, ja que em permetrà entendre millor les necessitats de l’alumnat i dels companys. Aquesta qualitat està molt relacionada amb la competència d’adoptar una actitud oberta a la diversitat, perquè m’ajuda a valorar i respectar les diferències de cada alumne, i també amb la competència d’identificar i reduir barreres a l’aprenentatge, ja que em fa estar atenta a les dificultats individuals i buscar solucions inclusives.🫂

Una experiència que crec que em pot ajudar especialment és haver vist una gran diversitat de situacions i necessitats durant el Pràcticum 1, que m’ha fet més conscient de la importància d’aplicar estratègies inclusives.👩‍🏫

Un aspecte que m’agradaria millorar és la paciència, ja que a vegades la meva impaciència pot dificultar la gestió de situacions complexes a l’aula. Treballar aquest punt em permetrà reforçar la competència de mantenir expectatives altes sobre el progrés de l’alumnat, ja que amb més calma podré acompanyar-los millor i donar-los suport individualitzat sense precipitar-me.🧘‍♀️🕯️

Durant aquesta assignatura espero poder aprendre tot el relacionat amb la inclusió, especialment aplicada a l’aula, per detectar aquelles petites coses que poden passar desapercebudes i ser així més efectiva en la meva futura professió.📚

# data[].attributes.body
Em dic Anna Giménez i vaig néixer a la comarca del Barcelonès, concretament a la ciutat de Santa Coloma de Gramenet, just al costat de Barcelona. Em considero una noia molt animada 😄, amb molta paciència i ganes d’entendre als altres i de poder ajudar tant com pugui. Dit això, destacaria com la meva millor qualitat l’empatia.🩷

Aquesta qualitat no només m’ajudarà en el desenvolupament d’aquesta assignatura, sinó que m’ha acompanyat sempre en la meva vida personal. Mentre que de vegades és difícil, és important posar-se en la pell dels altres i fer un esforç per comprendre i aprendre envers la diversitat i les diferents necessitats de les persones; en aquest cas de l’alumnat. 🫂

Les meves pràctiques, per exemple, han servit d’experiència per observar diferents casos de diversitat i algunes eines per poder comunicar-me de forma efectiva amb aquests infants. 💬✅

D’altra banda, m’agradaria millorar és la meva incertesa a l’hora d’adaptar continguts cap a l’alumnat amb NEE o amb un PI 📝. Per tant, una de les coses que espero tractar en aquesta assignatura és l’atenció personalitzada i l’adaptació del currículum cap a aquest alumnat.

Finalment, m'agradaria recomanar visitar la platja🏖️, concretament al matí 🌞, i emportar-te el llibre d’Invisible, de l’autor Eloy Moreno 📖. Aquest, tot i que no tracta específicament de la diversitat, aborda temes sensibles escolars que penso que són realment interessants. La imatge escollida és a una petita cala al poble del Pozo de los Frailes, al Cabo de Gata, un dels meus llocs preferits dins d’Espanya📍.

La lectura + el sol + les onades em semblen un pla perfecte!

# data[].attributes.body
Soc Lucía Roldán, visc a Sant Feliu de Llobregat i tinc 20 anys. M’agrada molt dibuixar🎨, viatjar, els jocs de taula, anar al gimnàs 🏋️‍♀️i pasar temps amb els meus amics. Em defineixo com una persona treballadora, creativa i tranquil·la. 😊

Crec que la meva millor qualitat per l’assignatura serà que soc una persona amb una ment bastant oberta i sobretot que soc molt treballadora, constant i responsable amb la meva feina. 📚A més, ja tinc experiència treballant amb infants amb necessitats, com ara infants amb transtorn de conducta, transtorn del llenguatge, dislèxia, etc.

A les tardes (de dilluns a dijous) faig classes de repàs a infants de quart i sisè de primària, una nena amb dislèxia i els altres dos nens amb transtorn del llenguatge i amb un Pla Individualitzat del seu aprenentatge a l’escola. Gràcies a aquesta experiència aprenc cada dia sobre la importància d’adaptar els continguts, respectar els ritmes d’aprenentatge i de donar un acompanyament individualitzat.❤️‍🩹

Un punt feble que m’agradaria millorar és sentir-me més segura a l’hora de dissenyar adaptacions i estratègies inclusives, especialment a l’aula ordinària. A més, també tendeixo a angoixar-me amb facilitat quan he de fer molta feina, però sempre acabo trobant temps per fer tot.

D’aquesta assignatura espero adquirir eines pràctiques i una mirada més conscient que em permetin donar resposta a tots els infants sense exclusions, també poder aprendre com identificar qualsevol necessitat que presenti el meu alumnat i com adaptar el seu aprenentatge aconseguint una educació de qualitat.

He escollit aquesta fotografia perquè el capvespre i la platja m’ha transmès sempre molta tranquil·litat. 🌺🌊🏖️☀️

# data[].attributes.body
Soc la Lucía Sánchez, vaig néixer a Barcelona i visc a Molins de Rei. Em defineixo com una noia molt riallera, observadora i empàtica.😁

👍🏻 Una bona qualitat que tinc és la creativitat i crec que em pot servir per dissenyar entorns educatius i formes d’avaluar diferents procediments.

👎🏻 El meu punt feble és el negativisme, per tant, mantenir expectatives altes sobre el progrés de l’alumnat pot ser un repte per mi.

De Teoria i Pràctica de l’Escola Inclusiva espero aprendre tècniques i recursos que pugui fer servir a l’aula quan sigui mestra. Vull aprendre a utilitzar mesures universals per poder ajudar a tots els alumnes.

Fa tres anys que treballo amb nens i sento que em fa molta falta aquesta assignatura, crec que la puc aprofitar molt!

Vull recomanar el pòdcast Pretty Lonesome que el fa una noia que es diu Madeline Argy. Parla de temes com ara l'ansietat, la síndrome de l'impostor, les complexitats de la sexualitat, la salut mental, les relacions, els límits, les ruptures i les amistats.

Em sento identificada amb la imatge del meu grup d’amigues en un partit del barça perquè m’encanta estar en companyia i el futbol.🫂⚽️

# data[].attributes.body
Em dic Maria Limón, i som de Menorca🏝️. Ara mateix, visc a Barcelona🏠, mentre concurs el grau en Educació Primària. 👩🏽‍🏫

Em definesc com una persona molt amable i empàtica🫂, amb moltes ganes d’aprendre coses noves. A més, soc una persona molt treballadora i molt organitzada📚. Això m’ajuda a connectar molt bé amb els infants i a què sentin que els estic acompanyant❤️‍🩹. També, la curiositat em desperta molt d’interès per aprendre i interioritzar tot el que s’explica🧐.

La meva millor qualitat durant el desenvolupament de l’assignatura consider que serà l’actitud i el respecte envers la diversitat, i la motivació que tenc a aprendre maneres de respondre i gestionar tota la diversitat que pugui trobar a les aules 👧🏽👦🏽.

Una experiència prèvia que em pot ajudar molt amb aquesta assignatura és l’experiència amb les pràctiques, on he topat amb un nen amb síndrome de Prader-Willi, que condiciona molt el seu rendiment acadèmic i tenia un caràcter molt rígid. Per tant, he pogut veure mètodes i estratègies de la mestra per afavorir el seu aprenentatge👩🏽‍💻🔎.

Un punt feble que m’agradaria millorar durant l’assignatura és la inseguretat de no saber adaptar els continguts a tots els infants i no poder aconseguir que tots ells arribin a un aprenentatge significatiu i consolidat🤷🏽‍♀️.

D’aquesta assignatura esper poder conèixer en profunditat totes les necessitats que ens podem trobar a l’aula i conèixer maneres i estratègies per gestionar tots els casos i integrar a tot l’alumnat en les dinàmiques que es donen a l’aula. Amb això, podré deixar de tenir tanta inseguretat per no saber com adaptar els continguts i afavorir tots els ritmes d’aprenentatge📝☺️.

A mi m’agradaria recomanar un lloc per visitar, que és la platja d’Arenal d’en Castell, a Menorca. És el lloc on sempre paso tots els estius, i aporta molta tranquil·litat, amb una platja bastant gran amb aigües cristal·lines🧘🏽‍♀️.

Per això, he posat aquesta imatge amb la qual em sento identificada, que és la platja d’Arenal d’en Castell, ja que és el lloc on he passat els millors moments de la meva vida des de petita. Em transmet molta nostàlgia, perquè de petita sempre anava amb les meves germanes a la platja i, a la nit, sopavem a la terrassa escoltant les onades del mar🌊👭🏽.

# data[].attributes.body
Em dic Laia Rodríguez Justicia, vaig néixer i, actualment, visc a Igualada, un municipi de la comarca de l’Anoia 🏠. Em defineixo com una persona molt sensible, empàtica, treballadora i responsable. A més, soc molt altruista, ja que gaudeixo ajudant a les persones, sobretot als infants, tant en aspectes emocionals com a fomentar el seu aprenentatge. 🫂

Considero que la meva millor qualitat durant el desenvolupament de l’assignatura serà la meva capacitat d’empatitzar amb infants que conviuen amb condicions o situacions delicades. ❤️ Això comporta que tinc moltes ganes d’aprendre maneres eficients d’ajudar o d’actuar davant d’aquestes situacions, ja que com a futura mestra possiblement em trobaré amb una gran varietat casos. 👧🏽

Prèviament, he tingut experiències que crec que em podran ajudar a l’assignatura, pel fet que aquest estiu he treballat com a vetlladora a una escola d’estiu amb un infant amb síndrome d’Asperger i un altre amb trastorn d’espectre autista (TEA), i les experiències que he viscut han fet que a dia avui tingui la ment molt oberta envers la diversitat. Com a punt feble, penso que podré entendre bé la teoria, però serà difícil per mi reduir les barreres a l’aprenentatge. 👩‍🏫

D’aquesta signatura espero conèixer en profunditat la diversitat d’alumnat que em puc trobar a una aula, a més, d’analitzar les seves respectives característiques per ser capaç en un futur d'identificar-les. També espero aprendre tècniques, estratègies o metodologies per poder aplicar com a futura mestra en cada cas, amb la finalitat de facilitar i ajudar aquests alumnes/as en el seu procés d’aprenentatge i en el seu desenvolupament personal. 🛠️

En relació amb una lectura et recomanaria, és el llibre de “Quedará el amor” de l’Alice Kellen. Aquest llibre ha estat una de les meves últimes lectures i el recomano, pel fet que va molt més enllà d’una història d’amor, tracta sobre molts aspectes que et fan valorar la vida i la presència de les persones que estimes. 📚💖

He escollit aquesta imatge, perquè per a mi la platja 🏖️ és un lloc segur i tranquil. Tanmateix, la relaciono amb el poble on estiuejo, anomenat Fenals. Per últim, també es pot veure una noia corrents, ja que sortir a córrer és la meva forma de desconnectar i el meu lloc preferir per fer-ho és la platja. 🏃‍♀️

# data[].attributes.body
Em dic Sara Alonso i soc de Barcelona, concretament del barri de Sant Martí. Em considero una persona molt empàtica i pacient, tot i que també tinc un punt competitiu, tant amb els altres com amb mi mateixa, que sovint em motiva a superar-me o a vegades per frustrarme.

Crec que una de les meves principals fortaleses durant aquesta assignatura serà la meva actitud oberta cap a la diversitat. L’empatia que em caracteritza em facilita posar-me en el lloc dels altres i entendre que cada alumne té el seu ritme, les seves necessitats i la seva manera d’aprendre.

Una experiència que crec que m’ajudarà especialment és el fet de treballar en una extraescolar amb una nena amb autisme. Aquesta vivència m’ha fet més conscient de la importància d’adaptar les activitats i d’estar atenta a les necessitats individuals.

També m’agradaria aprendre a dissenyar activitats més adequades per a tothom, on realment tots els alumnes puguin participar i aprendre junts. Sento que encara em falta seguretat i pràctica en aquest àmbit, i per això aquesta assignatura em pot ajudar molt.

Com a recomanació personal, proposo el llibre Nada de esto es verdad de Lisa Jewell. És una de les últimes lectures que he fet i m’ha agradat molt perquè és una història molt intrigant, plena de girs inesperats, que et manté enganxada fins al final. Fa dubtar constantment del que és real i del que no, i juga molt amb la manera com percebem la veritat i les persones.

A més, la imatge amb què m’identifico són les vistes del mar des de l’hospital, un lloc que últimament ha estat molt present a la meva vida i al qual he acabat agafant un afecte especial.

# data[].attributes.body
El meu nom és Carme Diez i soc de Barcelona, concretament del barri del Guinardó. Em considero una noia molt sociable, riallera, senzilla i a qui li agrada viure noves experiències. També soc una persona molt propera, i del que més gaudeixo és de passar temps amb els meus i cuidar-los.

De cara al desenvolupament de l’assignatura, penso que la meva millor qualitat per afrontar-la pot ser el fet que soc una noia de ment molt oberta, disposada a assumir errors per aprendre d’ells. A més, considero que un punt feble que puc millorar durant el semestre és el fet de posar límits a un estudiant en un inici per possibles complicacions que poden aparèixer durant el seu aprenentatge i aprendre que tothom pot ser capaç de superar-se a un mateix i els resptes que s’hi presentin per davant.

D’aquesta assignatura me n’espero gaire bé de tot, no tinc expectatives i simplement vull sorprendrem de tots els recursos que podré recollir i desfer-me de possibles creences que fins ara he considerat certes pel que fa l’educació inclusiva.

Per tal que es coneguin més els meus gustos, recomano molt la meva trilogia preferida: Ahora me ves i les meves dues series preferides: Umbrella Academy i Merlí. També recomano molt visitar el poble de l’Estartit, on hi estiuejo jo. És un lloc molt tranquil on gaudir de la platja, la qual també es pot convertir en un gran festival durant els dies de Sant Joan.

Per acabar, adjunto una imatge meva, precisament en aquest petit poble de la Costa Brava, donat que gaudeixo molt de cada racó d’aquesta zona de Catalunya.

# data[].attributes.body
Em dic Claudia Pérez, soc de Barcelona i visc a L’Hospitalet de Llobregat . Crec que la millor qualitat que tinc per al desenvolupament d’aquesta assignatura és la meva empatia i la meva organització .

Una de les experiències que crec que em pot ajudar és la meva trajectòria com a monitora de lleure, ja que he estat amb molts infants i he pogut viure situacions molt diverses 👧🧒. A més, el temps de pràctiques també m’ha permès aprendre molt i posar en pràctica allò que vaig adquirint.

Un dels punts febles que m’agradaria millorar són els nervis i la inseguretat. A vegades em costa expressar amb confiança allò que penso, i espero que aquesta assignatura m’ajudi a guanyar més seguretat i tranquil·litat a l’hora de comunicar-me 💬.

Una de les imatges amb què em sento identificada és aquesta, perquè m’agrada molt llegir: és una manera de desconnectar dels meus problemes i endinsar-me en altres realitats 📚✨. Relacionat amb això, crec que un dels llibres que podria recomanar és qualsevol de l’autora María Martínez, tot i que el meu preferit és Cuando no queden más estrellas que contar ⭐. També m’agrada molt Alice Kellen, i el meu llibre preferit d’ella és Donde todo brilla ✨.

# data[].attributes.body
Soc la Paula Carretero i visc a Sant Vicenç dels Horts 🏠, un poble de la comarca del Baix Llobregat. Les qualitats que més em defineixen són que soc una persona responsable, empàtica i molt pacient ✨. A més, considero que soc creativa i tinc molta vocació per la docència, per això estic estudiant aquest grau.

Pel que fa a l’assignatura, crec que durant el seu desenvolupament destacaran tant els meus punts forts com els meus punts febles. Si parlo de la meva millor qualitat, aquesta és la facilitat que tinc per posar-me en la situació dels altres 👫. Soc molt comprensiva i això crec que m’ajudarà a resoldre o crear activitats d'acord amb les situacions o casos que se’ns plantegin durant l’assignatura.

Una altra bona qualitat és que he viscut algunes experiències on he pogut treballar amb infants amb necessitats especials. Per exemple, treballo cada tarda a un centre obert on hi ha alguns infants amb necessitats especials a l’hora d’estudiar. Nosaltres els ajudem segons les seves necessitats i, com que és un grup petit amb molts mestres, podem estar pendents de tothom dins la mateixa aula 👩‍🏫.

Pel que fa als punts febles, considero que no tinc prou coneixement sobre totes les necessitats específiques que poden tenir els alumnes dins d’una classe 📝. Crec que, per crear bones activitats, necessito tenir més coneixement sobre aquests aspectes. Per tant, el punt feble que més destaco de mi és la meva falta d’informació sobre conceptes clau de l’assignatura.

En relació amb aquest punt feble, el que espero d’aquesta assignatura és aprendre molt sobre la inclusivitat, sobretot dins l’aula. El meu objectiu és ser una mestra que sigui recordada per fer sentir a gust a tots i totes les alumnes de la classe 🖍️. He viscut moltes situacions en què he vist que a companys i companyes se’ls posava en evidència davant de tota la classe, i això és precisament el que no vull que es repeteixi a l’aula.

Per acabar, us recomano el documental de TV3 Històries de l’escola. És com una minisèrie de sis capítols que mostra com són diferents escoles per dins 📚 i el dia a dia dels mestres i dels alumnes. El recomano perquè es veu com afronten moltes situacions reals.

Per cert, la imatge que em defineix és una amb les meves amigues, ja que gaudeixo molt passant temps juntes. Em considero una persona molt propera, i per això l’he escollit 🌟

# data[].attributes.attachment_link.title
Presentació - teoria i pràctica de l’escola inclusiva

# data[].attributes.body
Em dic Alba Montañés, vaig néixer a Barcelona i soc d’aquí, concretament de Santa Coloma de Gramenet. M’agrada molt aprendre coses noves i em considero una persona empàtica, alegre i simpàtica.

Penso que la meva millor qualitat durant el desenvolupament de l’assignatura serà la motivació per aprendre i les ganes de millorar constantment. Tot i això, hi ha un punt feble que m’agradaria treballar: m’agradaria adquirir més eines i recursos per poder afavorir una millor inclusió a l’aula, ja que actualment no sabria del tot com aplicar-ho de manera efectiva.

D’aquesta assignatura espero emportar-me molts aprenentatges sobre com treballar amb tot l’alumnat, atendre la diversitat i saber integrar adequadament cada persona dins del grup. També m’agradaria sortir amb estratègies pràctiques que pugui utilitzar en situacions reals i que m’ajudin a créixer tant personalment com professionalment.

Pel que fa als meus interessos, m’agradaria tenir més temps per llegir, i quan en tinc m’agraden especialment els llibres de tipus thriller. Per això recomano El dia que se perdió la cordura, de Javier Castillo. També m’agrada veure moltes pel·lícules i, sobretot, sèries, tot i que normalment les miro per entretenir-me.

Si m’hagués d’identificar amb una imatge, seria amb alguna relacionada amb el creixement personal o amb un camí per recórrer, perquè em representa el procés d’aprendre, millorar i avançar a poc a poc.

# data[].attributes.body
Em dic Joana Vilella i visc a Manresa. Em defineixo com una persona curiosa, creativa i amb moltes ganes d’entendre com aprenen els nens i nenes, no només des del que diu la teoria, sinó des del que passa realment a l’aula.👩‍🏫

Crec que la meva millor qualitat durant el desenvolupament d’aquesta assignatura serà la capacitat de reflexionar i de fer-me preguntes, intentant donar sempre un sentit a tot allò que fem. 💡

Les experiències prèvies relacionades amb els estudis d’educació, així com els projectes que ja he anat elaborant em poden ajudar a aprofitar millor l’assignatura i a connectar continguts amb la pràctica docent.

Un dels punts febles que m’agradaria millorar és la seguretat a l’hora d’expressar les meves pròpies idees i atrevir-me a sortir més de la zona de confort, especialment quan cal compartir reflexions personals. 🗣️

D’aquesta assignatura espero que em faci créixer com a futura mestra, que em doni eines útils per a l’aula i que m’ajudi a unir teoria i pràctica d’una manera significativa.

Com a recomanació, destacaria el llibre La maestra, ja que transmet una mirada sensible i compromesa sobre la professió docent i convida a reflexionar sobre el paper del mestre a l’aula.

La imatge amb la qual em sento més identificada és la d’un quadern ple de colors, anotacions i idees encara en procés, perquè entenc l’aprenentatge com un camí que es construeix a poc a poc, i de fet, és la que he posat a sobre d'aquest text.

# data[].attributes.body
Em dic Marta Vera Carceller, soc de Barcelona centre, concretament del barri de l’Eixample Dreta. Em considero una persona responsable, disposada a ajudar quan es necessita i xarraire.

Per una banda, crec que la millor qualitat que puc a portar a l’assignatura és la meva participació activa en l’aula i la meva experiència pròpia com a persona que té dislèxia hi ha necessitat reforç en l’etapa primària. Per tant, aquesta vivència prèvia em pot ajudar a ser més comprensiva i entendre certes adaptacions que es porten a terme als infants.

Per altra banda, crec que vull millorar la mirada cap el grup d’infants, és a dir, no prejutjar per un diagnòstic que tingui un infant, ja que darrere d’unes paraules hi ha més vida i situacions concretes que defineixen l’infant. Així doncs, en aquesta assignatura espero treballar aquesta mirada, poder aprendre nous conceptes i recursos que m’ajudin a comprendre a tota mena d’infants.

Finalment, per concloure recomanaria la sèrie The Good Doctor, una sèrie de metges on es veu la història d’una persona amb TEA i com aconsegueix ser metge. La imatge que em defineix és una flor de cirer.

# data[].attributes.body
Soc la Mireia Ferrandis 👋🏼, vaig néixer i visc a Barcelona , concretament al barri de Sants. Em considero una persona molt sensible, empàtica i també molt propera, ja que dono molta importància als vincles que estableixo amb la gent ❤️. A més, em considero una persona molt animada 🎉, que li agrada molt engrescar a la gent a fer diferents activitats.

📚 Per al desenvolupament de l’assignatura destacaria la meva constància, així com el meu interès per l’escola inclusiva i l’atenció a la diversitat, sumant-li la meva experiència. Precisament, són múltiples les experiències que he viscut en contacte amb l’atenció a la diversitat. En primer lloc, treballant de monitora de menjador, són moltes situacions amb les quals m’he trobat al llarg del curs i no he sabut com gestionar. A més, durant les Pràctiques 1 he estat en una escola amb un gran nombre d’alumnat amb necessitats educatives especials, el que m’ha permès veure com s’integren en la dinàmica del centre 🏫. Durant l’assignatura, el punt feble que m’agradaria millorar i els coneixements que espero adquirir van amb relació a les necessitats educatives especials i els recursos adients per fomentar la inclusió dins l’aula ordinària.

Quant a la recomanació de lectures, ara fa temps que no llegeixo 😔, però estic desitjant poder tenir una mica de temps lliure per recuperar aquest hàbit, ja que el poc temps lliure que tinc sí que és cert que el dedico a mirar algunes de les meves pel·lícules preferides, que generalment són musicals 🎶🎬, us recomano mirar-ne algun per passar una bona estona, sigui amb família o amics.

D’altra banda, m’agrada molt passejar per la muntanya ⛰️i si voleu passar un diumenge tranquil en un espai proper a la natura, és molt fàcil accedir amb transport públic 🚌 a Montjuïc i als seus parcs i jardins, que per una estona et permeten desconnectar de l’ambient urbà sense sortir de la ciutat.

Aquí deixo una imatge que crec que em representa, ja que estic en un dels meus llocs de la natura preferits, la 📍serralada que fa frontera entre Galícia i Portugal. Sovint durant les vacances passo els dies allà i acostumo a sortir a passejar per desconnectar.

# data[].attributes.body
Hola, em dic Yaiza Crespo, soc de Barcelona i visc a l'Hospitalet de Llobregat. Em considero una persona amb molta paciència, empàtica i sensible, tot i que moltes vegades aquestes dues últimes no conviuen massa bé i gestionar-les és un repte. Malgrat això, crec que són qualitats que em seran molt útils per a aquesta assignatura.

I per afrontar aquest semestre, segurament m'ajudarà molt l'experiència adquirida durant les pràctiques d'aquest últim mes, ja que vaig estar en la classe de 1r, on hi havia dos alumnes amb Necessitats Educatives Específiques, una d'elles amb síndrome de Prader-Willi.

Durant aquesta assignatura m’agradaria equilibrar la meva empatia, és a dir, ser capaç d’ajudar a tots els alumnes sense que l’empatia em signifiqui una barrera per fer-ho, ja que molts cops m’enfonso massa en el problema i això em dificulta trobar una solució. D’altra banda, amb aquesta matèria espero aprendre a dissenyar activitats adequades per a tothom, on tots els alumnes aprenguin.

I per últim, us recomano la cançó “LA BASURERA” d’Enol, que té un missatge preciós sobre gaudir del present sense angoixes, que per a mi és el mantra ideal. Em transmet la mateixa calma que un capvespre, que és la imatge amb la que més m'identifico.

Aquesta foto mostra un capvespre a la platja amb tons taronges i blaus sobre l'horitzó, que transmeten la calma i la tranquil·litat que em defineixen.